Internazionali d'Italia 2023

Internazionali d'Italia 2023 er en tennisturnering, der bliver spillet udendørs på grusbaner i Foro Italico i Rom, Italien i perioden 8. - 21. maj 2023. Det er den 80. udgave af Internazionali d'Italia, og det er sæsonens femte turnering i kategorien ATP Masters 1000 på mændenes ATP Tour 2023 og sæsonens femte turnering i kategorien WTA 1000 på kvindernes WTA Tour 2023.

Herresingletitlen blev vundet af Daniil Medvedev, som besejrede Holger Rune med 7-5, 7-5 i finalen, og som dermed vandt sin første ATP-turneringssejr på grus. Sejren var Medvedevs sjette ATP Masters 1000-titel i karrieren og 20. turneringssejr i alt på ATP Tour. Det var endvidere Medvedevs femte turneringssejr på ATP Tour 2023, og resultaterne medførte, at han avancerede til andenpladsen på ATP's verdensrangliste.
Carlos Alcaraz tabte i tredje runde, men det var alligevel nok til at overtage førstepladsen på ATP's verdensrangliste fra Novak Djokovic. 

Damesingletitlen gik til Jelena Rybakina, som i finalen vandt over Anhelina Kalinina, der måtte opgive på grund af en skade i venstre lår ved stillingen 6-4, 1-0 i en kamp, der på grund af regnvejr i løbet af dagen, først blev sat i gang omkring kl. 23. Rybakina vandt dermed sin anden WTA 1000-titel efter at hun tidligere på sæsonen havde sikret sig sin første titel på WTA 1000-niveau i Indian Wells. Det var samtidig hendes femte WTA-titel i single, og resultaterne medførte, at hun avancerede til fjerdepladsen på WTA's verdensrangliste, hvilket var ny personlig rekord. Anhelina Kalinina var i sin første WTA 1000-finale.

Herredoublerækken fik monegaskisk-polske vindere, idet Hugo Nys og Jan Zieliński finalebesejrede hollænderne Robin Haase og Botic van de Zandschulp med 7-5, 6-1, og de vandt dermed deres anden titel som makkere, og de gik igennem turneringen uden sættab. Nys vandt sin femte doubletitel på ATP Tour, mens det var Zielińskis tredje ATP-titel i double, men ingen af dem havde tidligere vundet en titel på Masters 1000-niveau.

I damedoubleturneringen sejrede Storm Hunter og Elise Mertens, der vandt deres første WTA-titel som makkere, efter finalesejr på 6-4. 6-4 over det topseedede par, Coco Gauff og Jessica Pegula, der var i deres tredje WTA 1000-finale i træk. Mertens vandt dermed sin 17. doubletitel på WTA Tour, mens triumfen var Hunters 6. WTA-titel i double.

Turneringen blev for første gang afviklet over to uger med 96 deltagere i begge singlerækker og 32 par i begge doubleturneringer.

Præmier 

Den samlede præmiesum for Internazionali d'Italia 2023 andrager € 11.278.398 ekskl. per diem, fordelt på € 7.705.780 til mændenes rækker på ATP Tour og € 3.572.618 til kvinderne på WTA Tour, og præmierne fordelte sig som følger.

Herresingle

Hovedturnering 

I hovedturneringen deltog 96 spillere, der var fordelt på:
 77 spillere, der havde kvalificeret sig i kraft af deres placering på ATP's verdensrangliste seks uger før turneringens start.
 5 spillere, der havde modtaget et wildcard (markeret med WC).
 12 spillere, der havde kvalificeret sig til hovedturneringen fra kvalifikationsturneringen (markeret med Q).
 2 lucky losere fra kvalifikationen (markeret med LL).

Ottendedelsfinaler, kvartfinaler, semfifinaler og finale

Første, anden og tredje runde

Kvalifikation 

Kvalifikationen havde deltagelse af 48 spillere, der spillede om de sidste 12 ledige pladser i hovedturneringen. 5 af de 48 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Damesingle

Hovedturnering 

I hovedturneringen deltog 96 spillere, der var fordelt på:
 75 spillere, der havde kvalificeret sig i kraft af deres placering på WTA's verdensrangliste fire uger før turneringens start.
 8 spillere, der havde modtaget et wildcard (markeret med WC).
 12 spillere, der havde kvalificeret sig til hovedturneringen fra kvalifikationsturneringen (markeret med Q).
 1 lucky loser fra kvalifikationen (markeret med LL).

Ottendedelsfinaler, kvartfinaler, semfifinaler og finale

Første, anden og tredje runde

Kvalifikation 

Kvalifikationen havde deltagelse af 48 spillere, der spillede om de sidste 12 ledige pladser i hovedturneringen. 6 af de 48 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble 

Herredoubleturneringen havde deltagelse af 32 par, der fordelte sig på:
 29 par, der havde kvalificeret sig i kraft af deres placering på ATP's verdensrangliste.
 3 par, der havde modtaget et wildcard (markeret med WC).

Resultater

Damedouble 

Damedoubleturneringen havde deltagelse af 32 par, der fordelte sig på:
 29 par, der havde kvalificeret sig i kraft af deres placering på WTA's verdensrangliste.
 3 par, der havde modtaget et wildcard (markeret med WC).

Resultater

Eksterne henvisninger 
 Internazionali d'Italia
 ATP Tour - Rom 2023 
 WTA - Rom 2023

Noter 

2023
WTA Tour 2023
ATP Tour 2023